Bagaimana mendapatkan pelan rumah yang patuh sijil CCC?
Memang banyak kelebihan yang kita perolehi sekiranya membina rumah patuh sijil CCC. Semuanya bergantung dari proses kita melukis pelan rumah. Kita perlu melantik arkitek ataupun kontraktor yang mampu berurusan dengan pihak berkuasa tempatan untuk kelulusan pembinaan.
Sekiranya anda ingin membina rumah yang patuh sijil CCC, langkah pertama adalah membeli lot tanah banglo berstatus kediaman & mempunyai geran individu. Baca panduan lengkap ciri ciri tanah lot rumah yang terbaik untuk membantu anda membeli tanah. Kemudian, lantik kontraktor rumah yang berpengalaman menguruskan permohonan di pihak berkuasa tempatan (PBT). Baca panduan 7 langkah membina rumah di tanah sendiri ini untuk lebih jelas.